section_heading: Povijest
paragraph_text: U selu i okolici ima arheoloških nalaza iz halštatskoga (tumul Vranića gomila iz 14. do 15. st.) i iz starorimskoga doba (grobovi, natpisi, putokaz). U blizini je Gradina (Razvala), velika ovalna građevina s kulama za koju se smatra da je vjerojatno starorimskoga podrijetla. Popis stanovništva Like i Krbave iz 1712. bilježi da u Širokoj Kuli živi 59 vlaških obitelji.<ref>http://www.skdprosvjeta.com/pdf/9.pdf Karl Kaser, POPIS LIKE I KRBAVE 1712. GODINE, (prijevod s njemačkog: Sanja Lazanin), 2003. str. 19 U Širokoj Kuli župa je osnovana 1860. godine. Crkva posvećena sv. Mateju sagrađena je 1734. godine. Od 1769. vode se matice.<ref name="Župa sv. Josipa">[http://www.zupa-svjosip-losik.hr/hr/article/7/%C5%BEupa_%C5%A1iroka_kula_%E2%80%93_sv_matej ''Župa Široka Kula - Sv. Matej''], Župa sv. Josipa, Lički Osik. Pristupljeno 14. lipnja 2017.